GeloftevolkRepublikeineGermany - GR Nuusblad http://geloftevolkrepublikeinegermany.page.tl/
Vriende hiermee wil ek graag bekend maak dat ek en my groep mense amptelik van vandag af by die Geloftevolk Republikeine is. Tans is ek aangestel as die Weskaap bevelvoerder met 'n bittere goeie span onder my.
Ek wil van die geleentheid gebruik maak om oom Andre Visagie te bedank, vir al die moeite, telefoon oproepe en ondersteuning. 'n Leier wat nie skroom om daar te wees vir sy mense nie. Ons is baie trots om hom as leier te he en as 'n span saam met hom te werk. 'n Tipe leier wat nie dink hy is beter as ander nie en enige een tot die lede kan met hom gesels en kry net altyd vriendelikheid terug. Die tipe leier wat sy mond oopmaak, wat daar is vir sy mense en wat nie huiwer om self in te gryp om sy mense te help nie.
Oom Andre graag wil ek u verseker van my en my span se lojaliteit. As ons iets aanpak doen ons dit 100%. So sal ons ook die Geloftevolk Republikeine optel in die Weskaap soos wat ons voorheen ook gedoen het waar ons betrokke was.
Aan my span onder my, DANKIE, vir julle lojaliteit, bystand, vasberadenheid, altyd bereid om meer te gee as te vra, altyd bereid om te help, altyd positief en vriendelik. Uit my hart wardeer ek julle as 'n span opreg en weet ek julle sal 'n pad saam my stap soos julle nog altyd gedoen het. Met so 'n span aan my sy het ek geen twyfel dat ons 'n groot sukses gaan bereik in die Weskaap nie.
Aan al my vriende baie dankie vir julle opregte vriendskap en ondersteuning, sonder vriende soos julle kan mens nie alleen suksesse bereik nie. Ja daar het 'n paar van die bus afgeval na my bedanking, maar dit wys net weer wie is jou ware vriende.
Ook wil ek my opregte dank uitspreek aan Andy en Pam wat reeds besig is om al die webwerwe en blogspot te verander na die Geloftevolk Republikeine toe. Twee mense wat vir ons wonderlik werk doen uit Duitsand uit.
Vriende dan die AWB Weskaap Promosie blad op FB gaan verander word na " Boere Nuusblad", hy mag moontlik weer verander en binne kort sal die AWB Webwerf by www.awbweskaap.co.za ook verander na die Geloftevolk Republikeine toe.
Die Geloftevolk Republikein se Weskaap kantoor maak amptelik more die 2 de Januarie 2015 oop. Vriende vir enige navrae of aansluitings kan u die e pos adres gebruik. geloftevolkwk@gmail.com Sodra die webwerf verander is sal u ook die ander e pos adres kry. u Kan my ook verder inkassie hier op FB tot alles in plek is.
BRIEWE: Kranslegging in Ventersdorp op 31 Januarie
January 15, 2015 - Briewe, Volk en Vaderland, Wat en Waar? - Sleutelwoorde: Briewe, Eugene Ney Terre'Blanche, Kranslegging	- Geen reaksie
BRIEWE – Saterdag, 31 Januarie, 2015 herdenk ons as Boere-Republikeine, die verjaardag van die Boere patriot, Eugene Ney Terre'Blanche by die begraafplaas op die plaas by Randjesfontein, ongeveer 10 kilometer uit Ventersdorp op die Klerksdorp-pad.
Die dinge wat ek nie verstaan nie...
In Suid-Afrika kry sekere moorde en aanvalle spesiale vermelding. Taakspanne word saamgestel om dit te ondersoek en bekamp.
Een so 'n voorbeeld is "Xenophobic murders". Die jaar waarin die meeste van die moorde plaasgevind het, was 2008. Selfs die internasionale gemeenskap het regop gesit hieroor. In daardie jaar was daar 60 sulke moorde gepleeg... Dis soveel plaasmoorde as wat daar ELKE jaar die afgelope 20 jaar in SA gepleeg word en sowat 'n kwart van die aantal blankes wat deur troppe swart mans vermoor word ELKE jaar!
"Xenophobic violence in South Africa drew international attention in 2008, when riots targeting black African immigrants spread through townships around Johannesburg and elsewhere in the country, leaving more than 60 people dead."
Nog moorde en aanvalle wat spesiale vermelding kry, waarvoor daar ook 'n taakspan saamgestel is en daar ook spesiale ondersoeke gedoen word is "Corrective rape and murder". Hierdie moorde kom meestal voor in Afrika lande onder die inheemse bevolking.
Soos die geval met Xenophobia, word Corrective rape and murder hanteer as 'n haatmisdaad.
"Corrective rape is a hate crime in which people are raped because of their perceived sexual orientation or gender identity. In August 2011 the Department of Justice established a National Task Team (NTT) to address the issue of hate crimes against LGBT people. In April 2014, then Minister of Justice Jeff Radebe launched a National Intervention Strategy for the LGBTI Sector developed by the NTT to address sex-based violence."
Ek kon 11 gevalle vind waar hierdie slagoffers vermoor is sedert 2007.
Moet hierdie dinge aandag geniet? Verseker. Het enigeen al ooit kapsie gemaak daarteen dat daar spesiale verslae hieroor geskryf word of gemeen: "Hoekom kry hierdie mense spesiale aandag? Almal ly mos onder misdaad!"
...maar bewaar jou SIEL as jy dit waag om rekord te hou van die HAATMISDADE teen blanke Suid-Afrikaners, die Plaasmoorde en die uitmoor van ons mense in dorpe en stede... want DAN is jy 'n RASSIS! Skielik geld die: "Almal ly onder misdaad", snert! Skielik wil almal weet: "Nou hoekom is die wit mense wat vermoor word dan nou so spesiaal?"
Daar is GEEN ondersoekspan vir hierdie Rassemoorde op blankes nie. Daar is GEEN taakspan om Plaasmoorde te bekamp nie. Hierdie regering het dit, by monde van vele van hul kaders, nou al baie duidelik gemaak dat die moorde op ons mense "Normale misdaad" is!
Daar is blykbaar NIKS vreemd daaraan om 'n 12-jarige seuntjie in 'n bad kookwater te verdrink nie of 'n 2-jarige dogtertjie aan haar hare op te tel en haar tereg te stel nie of 'n 86-jarige Ouma te verkrag en martel en vermoor nie of om sommer by 'n kamervenster verby te loop en mense in hul bed dood te skiet nie of 'n boer agter 'n bakkie aan te sleep nie of mense met strykysters dood te martel nie of 'n ma en haar dogter se ingewande uit te skeur na hulle verkrag is nie!
Bou 'n weeshuis vir Vigs-wesies en jy is 'n Volksheld! Rig groentetonnels op vir 'n Agtergeblewe gemeenskap en jy kry toekennings. Spreek jou uit teen Xenophobia en jy word 'n Minister. Skryf 'n tesis oor "Corrective rape and murders" en jy kry 'n Eredoktorsgraad... maar waag dit nou om 80 van die 800 000 Blanke armes te help en jy is 'n RASSIS!
...dis maar 'n paar van die dinge wat ek nie verstaan nie... Sx
— with Gert Minny, Tinus Gey Van Pittius, David Christie, Francois Malan and Lettie Hattingh Kriel.
Geloftevolk Republikeine se OnderLeier Johan Potgieter
BRIEWE: Statistiek oor Plaasaanvalle en Moorde
BRIEWE – Die burgerregte-organisasie AfriForum en die landbou-unie TLU SA het Donderdag bekend gemaak dat daar sedert 1 Januarie 1990 meer as 1 700 plaasmoorde in Suid-Afrika was.
Volgens die organisasies was daar 'n totaal van 277 bevestigde plaasaanvalle en 67 bevestigde plaasmoorde in 2014. Dit wil egter voorkom of die statistieke ten opsigte van 2015 tot op hede selfs donkerder as 2014 se syfers is. Gedurende die oggend van 12 Januarie 2015 het twee plaasaanvalle plaasgevind, waartydens drie moorde gepleeg is. Sedert 1 Januarie is daar al nege plaasmoorde in totaal gepleeg. Dit is meer as een plaasmoord elke twee dae. As hierdie tendens 'n aanduiding vir die tempo van plaasmoorde in 2015 gaan wees, beteken dit dat daar in hierdie jaar meer as 200 plaasmoorde sal wees.
Beide AfriForum en TLU SA het hulle kommer uitgespreek oor die politieke klimaat wat in Suid-Afrika geskep is, ingevolge waarvan geweld teen Boere geromantiseer word. Die ervaring is dat Suid-Afrika se voedselproduseerders glo as politieke slaansakke gebruik word en deur politici as sondebokke vir Suid-Afrika se krisisse voorgehou word. Die feit dat die regerende party nie hulle weg oop sien om uit eie oorweging in die openbaar standpunt in te neem vir die beskerming van Boere se regte nie, word as bevestiging hiervan beskou.
Volgens AfriForum en TLU SA is die golf van plaasmoorde wat die land teister, ook 'n bevestiging dat die polisie se landelike veiligheidsplan nie doeltreffend is nie. In die eerste plek is ons van mening dat die plan die situasie mistas omdat daar geen vermelding van plaasmoorde gemaak word nie. Enige poging om oor landelike veiligheid te praat sonder om aan plaasmoorde erkenning te gee, sal futiel wees. In die tweede plek is die plan nie doeltreffend nie omdat dit nie op grondvlak geïmplementeer word nie.
Sentraal-Transvaal – Noord van Pretoria (Wallmansthal)
Oos-Transvaal – Ermelo Korridor
Noord-Transvaal – Tzaneen en die Vivo Gaping
Wes-Transvaal – Brits en Rustenburg
Vrystaat – Bloemfontein / Botshabelo
Natal – Vryheid, Middellande en Suidkus
Oos Kaap – Barkly Oos
January 7, 2015 - Boere Geskiedenis, Briewe, Volk en Vaderland - Sleutelwoorde: Afrikaans, Briewe, Geskiedenis, Negentig Jaar, Volke en Vaderland	- Geen reaksie
BRIEWE – Afrikaans vier hierdie jaar sy negentigste erkenning as amptelike taal in Suid-Afrika. Die Parlement van die eertydse Unie van Suid-Afrika het Afrikaans op 8 Mei 1925 as amptelike landstaal erken.
Afrikaans is een van net vier tale wat in die vorige eeu suksesvol in alle taalfunksies moderniseer het. Omdat Afrikaans die jongste taal is, kan ons met reg sê dat Afrikaans vanjaar amptelik 90 jaar jonk is, hoewel die taal al baie langer geskryf en veral gepraat is. Die keuse vir Afrikaans in 1925 is later as 'n besondere geloofsdaad deur NP van Wyk Louw beskryf. Hy het gesê dat dit 'n groot waagstuk was om Hollands as 'n gevestigde taal te laat vaar, en die stryd teen Engels met 'n jong ongevormde taal sonder literatuur of status aan te knoop.
Nietemin het hierdie geloofsdaad vinnig vrugte afgewerp. Die stryd om Afrikaans as openbare taal te vestig, is veral in die skole suksesvol beslis. Dit was hierdie "broodsaak" om Van Wyk Louw oor die belangrikheid van moedertaal onderwys aan te haal, wat die sleutel tot die suksesvolle modernisering van Afrikaners was. Die volgende groot deurbraak was die vertaling van die Bybel in Afrikaans, wat in 1933 verskyn het. Dit is deur dr. DF Malan beskryf as die grootste gebeurtenis in die lewe van die Afrikaanse volk op die gebied van kultuur en godsdiens.
Identiteit: Afrikaans het gou die simbool van Afrikaners se kollektiewe identiteit geword. Die taal is reeds in die dertigerjare gestandaardiseer, en die grootste deel van die woordeskat en spelling is vandag steeds dieselfde. Daarby het verskeie uitmuntende digters begin bou aan 'n letterkundige skat, soos Van Wyk Louw, Dirk Opperman, Elisabeth Eybers en Totius. Terselfdertyd het al hoe meer dramas, romans, kortverhale en letterkunde verskyn wat respek vir Afrikaans as taal afgedwing het.
Prof. Hermann Giliomee het gesê "die groei van Afrikaans as volle funksionele taal is een van die merkwaardigste kulturele verskynsels van Suid-Afrika". Sy stelling word onderstreep deur die feit dat Afrikaans in die 1990's die sterkste literêre taal in die land was indien produksie in Suid-Afrika as maatstaf gebruik is. Afrikaans is 'n moderne wêreldklastaal, en sy sprekers het in Afrikaans wêreldklasprestasies behaal, vanaf die split van die atoom tot hartoorplantings, vanaf die opbou van wêreldklassakeryke tot 'n nóg ryker letterkunde.
Gemaakte Afrikaans: Prof. Jaap Steyn se biografie van Afrikaans, "Ons gaan 'n taal maak", kry sy titel by die woorde van 'n vroeë taalstryder, Izak van Heerden, wat hierdie leuse in 1905 bo-aan 'n brief aan Gustav Preller geskryf het. En het daardie geslag toe nie inderdaad 'n taal gemaak nie! Afrikaans word vandag bedreig deur staatsbenadeling, Engelsgedrewe globalisering, die keuse vír Engels in meertalige gebiede, en verwaarlosing deur Afrikaanssprekendes. Die grondwetlike erkenning van 11 amptelike tale, beteken in praktyk dat Engels die landstaal word sonder dat dit lyk of die staat taalmoord pleeg. Die onderliggende verwagting is dat die sprekers van die ander 10 tale ook Engels aanvaar en self taalselfmoord pleeg. Maar om Afrikaans te beskerm hoef ons nie van voor af te begin nie, ons het 'n hoogs ontwikkelde taal van ons ouers af gekry. Ons taak is bloot om dit te bewaar, te bevorder en in 'n beter toestand aan te volgende geslag na te laat.
2015 as Taaljaar: 'n Taal word nie bevorder deur die heeltyd die bedreigings te beklemtoon nie, maar deur opwindende planne aan te pak wat sy sprekers se verbeelding aangryp. Daarom behoort alle Afrikaanssprekendes 2015 as Taaljaar te verklaar, en die amptelike erkenning van Afrikaans met dieselfde wilskrag en daadkrag vier waarmee ons taal opgebou is. 'n Taal en sy mense se voortbestaan berus immers nie op abstrakte regte nie, maar op praktiese dade waarmee hy daagliks sy bestaansreg bevestig. Dis ons taal, dis ons toekoms. Kom ons vier Afrikaans op elke manier denkbaar! Kom laat ons almal saam – soos Van Wyk Louw dit so onvergeetlik stel – die skat van Afrikaans veilig deur die skare dra – Flip Buys
Plaasmoorde is Blykbaar nie op Ras Gemik nie
PRETORIA – Bheki Cele, adjunkminister van landbou, het Dinsdag gesê aanvalle op plase, wat dikwels met die moord op plaaseienaars gepaardgaan, het niks met die slagoffers se ras te doen nie.
Bheki het gesê hulle doen 'n beroep op almal, ook die media – om die raskwessie uit plaasmoorde te haal. Die mense wat doodgemaak word, is boere. Hulle het glo gesien boere kom onder aanval, hetsy hulle wit, swart, geel, groen of pers is, en hulle hanteer dit so. Op grondgebied van boerdery, neem hulle dit ernstig op.
Volgens Bheki het die departement van landbou 'n beperkte rol in die bestryding van plaasmoorde. Landbou kan blykbaar nie sê hulle gaan diegene wat die boere vermoor in hegtenis neem nie. Hulle wens glo hulle kon, maar kan nie asook om hulle te skiet nie. Daar moet goeie kommunikasie wees tussen boere en hul plaaswerkers. Daar is 'n behoefte aan vinnige reaksie deur polisiestasies rondom die plase.
Senzeni Zokwana, minister van landbou, het Dinsdag gesê die aanval op boere is 'n kommerwekkende neiging. Zokwana het tydens die mediakonferensie gesê hy is nie bereid om besonderhede te gee oor 'n strategie om plaasmoorde te beveg nie – Maroela Media
BRIEWE: Verslag van die Geloftedag Kameeldrift-Wes
December 22, 2014 - Briewe, Die Boerevolk, Volk en Vaderland - Sleutelwoorde: Bloedrivier, Briewe, Feesviering, Gelofte, Piet Rudolph
KAMEELDRIFT: In reënerige weer en terwyl 'n sluier van mis oor die Magalies gehang het, het ongeveer 350 Boere bymekaargekom op die plaas van die Boere-aktivis, mnr. Dirk van Vuuren te Kameeldrift-Wes.
Watter fantastiese organisasie het van hierdie besondere mens uitgegaan wat soveel moeite gedoen het om baie mense wat miskien vir die eerste keer 'n Geloftefees bygewoon het, te onthaal en betrek.…
Hierdie byeenkoms is gereël om die 176 jaar van die Slag van Bloedrivier te gedenk en daardeur eer aan ons Hemelse Vader te betoon. Die Vryheidsmanifes van die Boere-Republikeine is aldaar ontvang van perderuiters en daarna vrygestel. Hierdie gebeure gekoppel aan die besielende boodskap van Dirk van Vuuren, het hierdie dag 'n onvergeetlik erevaring gemaak en in die woorde van Henry Pinkham, "Tussen ons mense," het die gees van broederskap wat daar geheers het raak saamgevat.
Die boodskap wat uitgegaan het, is dat die Gelofte vir ewig sal blystaan en Bloedrivier is onlosmaaklik gekoppel aan die Vryheidstryd van die Boerevolk! Baie afskrifte van die Vryheidsmanifes is versprei en 140 het dit reeds onderteken en teruggehandig, Daarmee is die eerste aksies geneem om ons Boere se vryheidsdrang op die tafel te plaas. 'n Heuglike ervaring inderdaad! 'n Groot saamtrek is ook gehou op Witbank, gereël deur ds. Ben Strijdom van Volkskansel. Die Vryheidsmanifes is ook daar vrygestel. 'n Verslag word afgewag.
Om saam te vat: Ons Hemelse Vader het ons weer in barmhartigheid aangesien.
Dankie, vir elkeen wat daar was en veral hulle wat van ver gery het om daar te wees. Dit was heerlik om soveel ou strydmakkers uit die verlede weer te sien.
Piet Rudolph: Sameroeper : Boere-Republikeine.
ONS ONTHOU: DIE SANDRIVIER-KONVENSIE : 17 JANUARIE 1852
Op hierdie dag, 163 jaar gelede is die onafhanklikheid van die Transvaal(ZAR) aan die Transvaalse Boere, deur Engeland toegestaan.
Dit was net 14 jaar na die Groot Trek. 'n Volk het tot wasdom gekom na bittere lyding en ontbering as Boere-Republikeine.
Dat die Engelse, soos met al hulle onderhandelings en ooreenkomste waar hulle met wit mense te doen het, 'n agterdeur oopgehou het word duidelik bewys toe hulle weer Transvaal op 11 April 1877 geannekseer het.
Op sy beurt sou dit aanleiding gee tot die opstand teen die besetter en die Slag van Amajuba op 27 Februarie 1881. Die Engelse is verpletterend verslaan deur 'n klein volkie gewapen met 'n geweer en 11 patrone . President Paul Kruger het navore getree as 'n leier van die Transvaalse Boere en sou dit bly tot die einde van die Engelse Oorlog, op 31 Mei 1902.
Kruger sou nooit 'n Engelse onderdaan word nie en het as banneling gesterf in die buiteland. Sy gevleuelde woorde wat hy nagelaat het: "Gebore onder die Engelse vlag wil ek nie daaronder sterf nie."
Vandag op 17Januarie 2015 is ons Boerevolk deur agterdeurpolitiek weereens die knegte van vreemdelinge. Wanneer sal ons weer vry wees? Knegte van die Allerhoogste teen die hele wêreld vry!
Met hierdie doel voor oë het aan die einde van 2014 'n aantal Boere onder die vaandel van Boere-Republikeine bymekaargekom om 'n Vryheidsmanifes die lig te laat sien waarin die toestand van die Boerevolk; die eis om Vryheid en die herstel van die toenmalige Boere-republieke duidelik verwoord is.
Hierdie jaar sal begin word met aksies om ons eis op die tafel te kry.
In hierdie opset vervul die verinniging rodom die Bloedrivier- gelofte en 'n veredeling van die Boerevolk se ideale, 'n sentrale rol.
Piet Rudolph-namens Boere-Republikeine.
Jopie Fourie Kranslegging 20 Desember 2015
December 15, 2014 - Die Boerevolk, Volk en Vaderland, Wat en Waar? - Sleutelwoorde: Boereheld, Jopie Fourie, Kranslegging, Pretoria, Sentraal Transvaal
PRETORIA – Die Afrikaanse Taal en Kultuurvereniging (ATKV) se Pretoria tak het Boereheld Jopie Fourie se graf by die Kerstraat-begraafplaas in Sentraal-Transvaal gaan skoonmaak met die hulp van Laerskool Jopie Fourie.
Sakkie Kotze, hoof van Centurion ATKV het gesê dat sedert hierdie grafsteen in 1971 deur destydse eerste minister B.J. Vorster onthul is, is daar geen instandhouding gedoen nie. Jopie Fourie is op 20 Desember 1914 tereggestel nadat hy skuldig bevind is aan hoogverraad. Sedert sy dood in 1914 was daar nog geen amptelike herdenking van sy dood nie, en nou, 100 jaar ná sy dood, word hy uitendilik herdenk.
Op 20 Desember om 12:00, presies 100 jaar na sy dood, gaan 'n kranslegging by die graf gehou word. Enigiemand is welkom om te kom en 'n krans te lê, hulle moet net vooraf kontak en dit reël. Pretoria ATKV het Laerskool Jopie Fourie genader om met die graf se skoonmaak te help en die skool was meer as bereid om te help. Verteenwoordigers van die skool, asook leerlinge het ingespring en gehelp om die grafsteen tot sy volle glorie te herstel voor die kranslegging.
Vir navrae en reëlings oor die kranslegging, skakel Sakkie Kotze op 082-925-1488 – Rekordnoord
Majubadag 'n Volksnasionale Herdenkingsdag 27 Februarie 2015
December 15, 2014 - Die Boerevolk, Volk en Vaderland, Wat en Waar? - Sleutelwoorde: Herdenkingsdag, Majuba Fees, Program, Volk en Vaderland, Volksfees
MAJUBA FEES - Gesien as 'n wonderwerk uit die hand van God, en die Volksraad van die Zuid Afrikaansche Republiek het daarna besluit: Daarom is Majubadag n volksnasionale herdenkingsdag vir ons volk terwyl die jaar 2015 ook die 100-jarige herdenking van die Slagtersnek opstand is.
"Hier, toe ons in benoudheid verkeer het, het elkeen 'n klip opgeneem en dit op hierdie pek gegooi as 'n gedenkteken tussen ons en die Here. Daarmee is die Gelofte van Bloedrivier hier hernuwe… Ons het nie hier gekom om ander sake te bespreek nie, maar om die dade van God te verkondig, om ons geloftes te betaal, om van God se groot goedertierenheid oor ons, te praat." President Paul Kruger, Paardekraal, 16 Desember 1891.
Kaart van die Slag van Majuba – Klik op die kaart vir vergroting
Program: (onderhewig aan geringe wysigings)
Vrydag 27 Februarie:
Aankoms en kamp opslaan, 08:00 – 13:00 Skryfskool (GHA en BCVO-kultuurraad)
Aandprogram: Opening, Verwelkoming, Stemmingsprogram wat reg laat geskied aan die bostaande besluit, Fakkelloop teen die berg op
Saterdag 28 Februarie:
Oggendprogram: Vlaghysing, opening en verwelkoming, Vlagseremonie deur die perdekommando, Boodskap: Majuba se boodskap vir ons volk in nood, Skyngeveg: voorstelling van die slag, (Britse "Dundee Die Hards" en Boerekrygers), Feesgangers kies by watter aktiwiteit (indien enige) hulle wil aansluit:
Bestyging van die Berg en geskiedkundige vertelling oor die Slag (dr. Pieter Möller).
Begeleide toer van omgewing en Geskiedkundige vertellinge oor voorafgaande gebeure (mnr. Basjan Geyser)
Skyfskiet, kleiduifskiet, jukskei, Boeresport, uitstallings, demonstrasies, volkspele, Boeredansers, binnenshuise spele, perderitte, museum besoeke, wa-ritte (Trekboervereniging – Dawid Grobbelaar), Cantille vir die jeug, Canthus vir studente en volwassenes
Sondag 1 Maart:
Oggendprogram: Kranslegging en Skrifoordenking, Bedankings en afsluiting van verrigtinge.
Besprekings vir stalletjies en verblyf:
Marie de Beer, tel 072 528 9655; of stuur versoeke per e-pos aan besprekings@majubatrust.co.za
Majuba Gedenkplaas – 2015 tariewe
Dagbesoekers: R25.00 per persoon, (Groepe van meer as 25 persone kry 20% afslag). Herberg: R55.00 per persoon per nag, (Groepe van meer as 25 persone kry 20% afslag). Woonstel: R120.00 per persoon per nag
Tent staanplek: R45.00 per staanplek, Woonwa met krag: R65.00 per staanplek (Beperkte aantal beskikbaar)
Volwassenes: R20.00 per persoon per dag, Skoliere: R10.00 per persoon per dag
Bankbesonderhede vir Majuba: Rekeningnaam: Majuba-Boerevolktrust, Bank: FNB (Kollonade), Takkode: 250-655, Rekeningnommer: 623 8336 2119, Verwysing: Voorletters & Van (Indien u vooraf betaal, bring asb. u bewys van betaling saam).
Gastehuise in die omgewing:
Bergbau Haus B + B 017 735 4297
Bridle Gaste plaas B + B 072 661 7006
Granny Goose B + B 017 735 5536
Horse shoe motel 017 735 4310
Mahawane Resort B + B 017 735 3003
Majuba Gastehuis 017 735 2550
Marlene's Gastehuis 017 735 1320
Mon'ae Gastehuis B + B 017 735 3866
Monika's Gastehuis B + B 017 735 1238
Sanbonani Gastehuis 082 564 6077
Stucky Gastehuis 017 735 2808
Battlefield Gastehuis 017 735 2202
Vriendelike versoeke om:
Die naweek van 27 Februarie – 1 Maart 2015 nou reeds in u dagboeke te reserveer en u voor te berei om as volk by Majuba laer te trek.
Skole, kerkrade, landbouverenigings, sportklubs, besighede en alle ander volksin­stansies word be­leef versoek om vir bogenoemde naweek geen plaaslike aktiwi­teite te beplan nie, maar volksgenote oor die hele land aan te moedig om by Ma­juba te kom laertrek, feesvier en in ons volk se huidige nood ons hulp en krag by God te soek.
Met dank Andries Breytenbach Majuba 2015 Reëlingskomitee
Navrae: Tel: 012 802 4285 / 082 322 6590
Elke jaar gee die Majuba Boerevolktrust op roterende basis aan bereidwillige volksorganisasies die geleentheid om die jaarlikse Majubafees te reël. Die HNP-Bitttereinders is bevoorreg om die 2015 Majuba-herdenking aan te bied.
PLAASAANVAL METODES NIE NET TOT DIE PLASE BEPERK NIE!
Is dit vir ons moontlik om uit die inligting tot ons beskikking 'n aanvallersprofiel op te stel ten einde meer paraat te wees? Dit blyk tot dusver dat die ongediertes in 'n trop van minstens 5 aanval: 3 om die man te oorrompel en 2 om die vrou vas te druk en te verkrag. Dit is die kleinste groep wat julle kan verwag. Maak dus gereed vir meer! Hulle val enige tyd van die dag of nag aan, maar meer dikwels in die nanag.Op plase ook na kerkdienste omdat die kosprodusente dan rustig en ongewapen op die plaas aankom. Leesweer FA Venter se boek, Geknelde Land, vir wenke oor eie beveiliging. Jammer, maar as jy te lui is om jou eie werf skoon te hou,maak jy 'n deur vir die vuilgoed oop. Talle koerantberigte deel ons mee dat die tuinwerker een van die aanvallers was.Plaasmoordenaars wat gevang word, het foto's van die binnekant van die huis in hulle besit. Wie in jou huishouding kan foto's neem sonder dat jy weet?Ook is hulle in hulle 20′s tot 30′s. Dit beteken hulle het energie, is fiks en wraaksugtig. Hoe fiks en nugter is ons? Die dae van meer as een drankie neem, is nou verby. Moenie uitgaan as jy iets buite hoor nie. Skakel die huisligte binne af. Jy ken mos jou eie huis in die donker! Elkeen in die gesin moet 'n veilige posisie inneem voordat jy kan skiet, anders skiet jy jou eie mense raak. Haal stadig asem en hou jou mond effens oop. Hulle hoor jou nie en jou gehoor is beter. Die verrassing is nou aan jou kant, want hulle verwag nie 'n slagoffer wat gereed is vir selfverdediging nie. Wanneer jy jou aanvaller identifiseer het, moenie weifel nie. Jy het minder as 'n sekonde om hom buite aksie te stel, anders is jy self dood!Moenie strykysters, toue, plastieksakke en messe openlik vertoon nie – behalwe as jy dit in 'n moorddossier om jou nek of in jou hart/keel wil sien. Ek gaan nie op FB noem waar jou wapen moet wees nie. Beslis nie langs jou bed of onder jou kopkussing nie. Hulle voel daar terwyl jy nog slaap. Moenie saans speelgoed of ander voorwerpe op die loopvlakke van jou huis laat nie. Ook nie in 'n poging om die aanvallers daaroor te laat struikel nie. Hulle is opgelei om oor en om items te loop. Jy is die een wat daarteen gaan stamp en jou posisie gaan verraai. Hulle sit die ligte van 'n huis aan as hulle inkom. Hulle is arrogant en gee nie om of julle gaan gil en skree nie. Hulle weet die bure kan nie hoor nie. Weet dus waar om jou krag af te skakel sodat jyself die voordeel van die donker huis het.Hou jou honde se gedrag dop as jy tuis kom. Die aanwesigheid van jou honde is opsigself nie 'n sekerheid dat hulle nie binne wag nie. Die honde is dalk lekker vleis gevoer uit jou buurman se skaapkraal. Ruik as jy jou juis binnegaan. Hulle stink al het hulle gebad, want hulle sweet van addisionele adrenalienvlakke. 'n Vrou in Wonderboom-Suid het 'n paar jaar gelede 'n inbreker uitgeruik en kon sy en haar kinders die huis betyds verlaat en hulp ontbied. Boere, as julle op die plaas aankom, hou die honde dop. Laat vroulief agter die stuur inklim. Sy moet die motor aangesluit en in eerste rat hou totdat jy seker is die huis is veilig binne en haar laat weet sy kan maar inkom. Moenie julle waaksaamheid verslap as niks vir maande gebeur nie. My vriend van Lemoenkloof se aanvallers het in die hof erken dat hulle hom maande lank dopgehou het vanuit die koppietjie op die plaas en die "regte weerlose oomblik" afgewag het om aan te val – 'n stormagtige aand toe die werflig nie aangaan nie – seker deur hulle buite aksie gestel. Nietemin, hy en sy beste vriend is daardie aand koelbloedig vermoor toe hulle die aand na die kerkdiens in die reen vanaf die garage na die huis gehardloop het.Gebruik gesonde verstand en moenie bang wees nie. Vrees verlam 'n persoon. As jy vries, konsentreer om diep asem te haal. Die suurstof na jou brein verrig wondere. Dink elke aand voor jy gaan slaap aan 'n fiktiewe scenario – elke keer iets nuuts – en beplan wat jy kan doen. Soos 'n skaakspel. Wanneer jy verskrik is tydens 'n daadwerklike aanval, sal jy outomaties begin optree, want jy het jou brein geprogrammeer. Adrenalien sal vir die res sorg. Laastens, maak tog die gordyne saans toe. En ja, jy is nie veiling omdat jy ingeskakel het by die nuwe SA nie. As jy wit is, het jy 'n moerse probleem! Lees die boek, Bloedsusters, en besluit self.